ÖBI

Alþjóðleg afmælisráðstefna ADHD samtakanna á Grand hótel
2023-10-26 - 2023-10-27 | Grand Hótel Reykjavík, Sigtún 38, Reykjavík, 105
HlustaAlþjóðleg afmælisráðstefna ADHD samtakanna á Grand hótel
ADHD samtökin í samstarfi við ADHD Europe standa fyrir tveggja daga alþjóðlegri afmælisráðstefnu um ADHD sem nefnist „Betra líf með ADHD“ . Ráðstefnan fram fer á Grand Hótel Reykjavík dagana 26. og 27. október 2023.
Markmið ráðstefnunnar er að vekja athygli á áskorunum sem einstaklingar með ADHD glíma við ásamt því að kynna ýmsar lausnir til að takast á við afleiðingar hennar. Kunnir erlendir og íslenskir fyrirlesarar halda erindi og umfjöllunarefnin snerta málefni barna, ungmenna og fullorðinna einstaklinga. Meðal fyrirlesara eru Ari Tuckman, sálfræðingur og kynlífsráðgjafi, Kathleen Nadeau, sálfræðingur, Saaskia van der Oord, prófessor í sálfræði, Amori Yee Mikami, prófessor í sálfræði, Lachenmeier, geðlæknir og Dr. Sandra Koji, geðlæknir. Jafnframt verða kynntar til sögunnar nýjar íslenskar rannsóknir um ADHD. Ráðstefnan gagnast bæði fullorðnum, kennurum og öðru fagfólki.
Veitingar í boði.
Rauntímatúlkun frá ensku yfir á íslensku og öfugt.
Boðið verður upp á streymi fyrir þátttakendur sem ekki eiga heimangengt.
Almennt verð: 24.900-
Félagsmenn 19.900.-
Dagskrá má finna hér.

Taktu stjórnina - Fræðslunámskeið fyrir fullorðna [@ADHD samtökin]
2023-10-31 17:00 - 2023-11-21 17:00 UTC | Háaleitisbraut 13, Háaleitisbraut 13, Reykjavík, Iceland
Hlusta31. október kl. 17:00-19:30 Háleitisbraut 13, 4.hæð

Skráning er hafin á hið sívinsæla fræðslunámskeið ADHD samtakanna – Taktu stjórnina! sem verður haldið á þriðjudögum 31. október., 7., 14., og 21. nóvember (sjá nánar töflu hér fyrir neðan) Námskeiðið stendur í 10 klukkustundir – fjögur skipti, 2 og 1/2 klukkukstund í senn frá kl. 17:00 – 19:30 alla dagana.
Fjöldi þátttakenda er takmarkaður – fyrstur kemur, fyrstur fær!

Á námskeiðinu verður fjallað um eftirfarandi þætti:

Skilningur á ADHD og ólík einkenni
Algengir fylgikvillar
Að sættast við greininguna – styrkleikar og vandkvæði
Markmiðasetning
Félagsleg samskipti almennt
Vinna og nám
Fjármálastjórn
Heimilið
Foreldrahlutverkið og samskipti við maka
Heilbrigt líferni

Markmið námskeiðsins:

Markmiðið er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.

Námskeiðið verður að haldið í húsnæði ADHD samtakanna að Háaleitisbraut 13, 4. hæð. Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Skipulag:

1. tími
31. október
þriðjudagur
kl. 17:00 – 19:30

2. tími
7. nóvember
þriðjudagur
kl. 17:00 – 19:30

3. tími
14. nóvember
þriðjudagur
kl. 17:00 – 19:30

4. tími
21. nóvember
þriðjudagur
kl. 17:00 – 19:30

Námskeiðsverð:
39.000 kr. fyrir félagsmenn ADHD samtakanna
44.000 kr fyrir aðra

Innifalið í námskeiðsgjaldi er hressing og bók Dr. Ara Tuckman, „Leyndardómar heilans – Láttu verkin tala“ sem kostar 5.900 kr. ein og sér.
Félagsmenn í ADHD samtökunum fá afslátt af þátttökugjaldinu. Einnig er hægt að hafa samband við ADHD samtökin, 581 1110 eða adhd@adhd.is

Einhverfukaffi fyrir foreldra og aðstandendur
2023-11-01 20:00 - 22:00 | Háaleitisbraut 13, Háaleitisbraut 13, Reykjavík, Iceland
HlustaEinhverfukaffi fyrir foreldra og aðstandendur:

Einhverfusamtökin hafa gert breytingu á foreldrastarfinu. Í vetur förum við af stað með Einhverfukaffi fyrir foreldra og aðstandendur og verður starfið í umsjón einhverfs fólks.

Fundirnir eru hugsaðir sem óformleg fræðsla um einhverfu frá einhverfu fólki.

Fundirnir verða áfram mánaðarlega, fyrsta miðvikudag í mánuði klukkan 20:00-22:00, að Háaleitisbraut 13, 108 Reykjavík, í matsal á 1. hæð.

Opinn fundur um það sem betur má fara í umönnun nýrnasjúklinga á Landspítala
2023-11-07 17:00 | Mannréttindahúsið, Sigtún 42, Reykjavík, Iceland
HlustaNýrnafélagið heldur opinn fund með verkefnisstjóra á skrifstofu forstjóra Landspítala um það sem betur má fara í umönnun nýrnasjúklinga á spítalanum.
Gestur fundarins er Margrét Manda Jónsdóttir verkefnisstjóri.

Jólahátíðin okkar
2023-12-06 19:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Miðvikudaginn 6. desember fer fram Jólahátíðin okkar, áður Jólahátíð fatlaðra, á Hótel Hilton Nordica. Hátíðin hefur ekki verið haldin síðan 2019 en hún féll niður í covid.

Húsið opnar kl. 19 og tónleikarnir klukkan 20. Hátíðinni lýkur kl. 21:30. Margir góðir gestir hafa boðað komu sína, s.s. Herra Hnetusmjör, Sigga Ózk, Laddi, Sigga Beinteins, Bjarni Ara og Bjartmar Guðlaugsson. Frítt er inn á hátíðina og er allur aldur velkominn.

Við hlökkum til að sjá ykkur.

Blindrafélagið: Hvaðan kemur tónlistin?
2024-01-06 11:00 - 13:00
HlustaViðburður á vegum Blindrafélagsins laugardinn, 6. janúar næstkomandi kl. 11:00 til 13:00. Nánari upplýsingar: Blindrafélagið

Taktu stjórnina! Námskeið ADHD samtakanna
2024-01-10 13:30 - 16:00 | Háaleitisbraut 13, Háaleitisbraut 13, Reykjavík, Iceland
HlustaNámskeiðið verður haldið á miðvikudögum 10., 17., 24. og 31. janúar 2024, frá kl. 13:30 – 16:00 alla dagana.
Markmið námskeiðsins er að veita fullorðnum með ADHD helstu upplýsingar um einkenni ADHD og ólíkar birtingarmyndir röskunarinnar. Styrkja einstaklingana í að skipuleggja líf sitt, ná utan um það sem kannski áður hefur farið forgörðum, vinna á streitu og kvíða með upplýsingum, samtölum og æfingum. Veita þátttakendum ákveðin tæki til að líða betur með ADHD í sínu lífi. Setja sér skynsamleg markmið og raunhæfar kröfur. Afraksturinn er betri einstaklingur, huganlega betra og ánægðara foreldri, maki, starfsmaður og borgari.
Námskeiðið verður að haldið í húsnæði ADHD samtakanna að Háaleitisbraut 13, 4. hæð.
Leiðbeinendur verða Dr. Drífa Björk Guðmundsdóttir, sálfræðingur og Sigrún Jónsdóttir, ADHD markþjálfi og þroskaþjálfi.
Fjöldi þátttakenda er takmarkaður – fyrstur kemur, fyrstur fær! Skráning og nánari upplýsingar: Námskeið | ADHD samtökin

Áfram stelpur! Fræðslu- og sjálfsstyrkingarnámskeið ADHD samtakanna
2024-01-11 10:00 - 13:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaMarkmið námskeiðsins er að styrkja konur með ADHD í markmiðasetningu, áætlanagerð og skipulagi með það fyrir augum að draga úr streitu og vanmáttarkennd. Námskeiðinu er ætlað að fræða konur um ýmis verkfæri sem nýst geta í þessum tilgangi og veita þjálfun í notkun þeirra í gegnum samtöl og verkefnavinnu.
Námskeiðinu er ætlað að veita fræðslu um ADHD einkenni kvenna, algengar fylgiraskanir þeirra og ólíkar birtingarmyndir röskunarinnar. Áhersla er lögð á þau hugrænu ferli sem liggja að baki algengum áskorunum sem einstaklingar með ADHD mæta í daglegu lífi, hvort sem er í námi, starfi, heimilislífi, félagslegum samskiptum eða uppeldi.
Námskeiðið stendur í 9 klukkustundir – þrjú skipti, 3 klukkustundir í senn fimmtudagana 11. – 18. og 25. janúar kl:10.00-13:00. Námskeiðið verður í húsnæði Lífsgæðasetursins í St. Jósefsspítala. Leiðbeinandi er Sigrún Jónsdóttir, ADHD og einhverfu markþjálfi.
Sjá nánar: Námskeið | ADHD samtökin

Alzheimersamtökin: Fræðsla fyrir nýgreinda og aðstandendur þeirra
2024-01-16 16:00 - 17:00 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaVið greiningu á heilabilun vakna eðlilega margar spurningar og afar mikilvægt er að fá svör við þeim svo að þú og fjölskyldan þín geti verið sem best í stakk búin til að takast á við þær áskoranir sem framundan eru.
Á þessum fræðslufundi verður m.a fjallað um hvað heilabilun er, lífið með heilabilun og ýmis hagnýt ráð ásamt því að starfsemi og markmið Seiglunnar, þjónustumiðstöðvar Alzheimersamtakanna er kynnt.
Sigurbjörg Hannesdóttir, fræðslustjóri Alzheimersamtakanna og Harpa Björgvinsdóttir, verkefnastjóri Seiglunnar sjá um fræðsluna og verður boðið upp á að spyrja spurninga og umræður að lokinni fræðslu.
Fræðslan fer fram þriðjudaginn, 16 janúar næstkomandi í Seiglunni klukkan 16:00 til 17:00, Lífsgæðasetri St. Jósefsspítala Suðurgötu 41, 3ja hæð, 220 Hafnarfirði.
Sjá nánar: Fræðsla fyrir nýgreinda og aðstandendur þeirra (alzheimer.is)

Eru umhverfismál heilbrigðismál? - Málþing á Læknadögum
2024-01-17 20:00 | Harpa, Austurbakka 2, Reykjavík, 101, Iceland
HlustaViltu fræðast um orkuna innra með þér og velta fyrir þér áhrifum umhverfisins á hana og heilsuna? Frábært tækifæri gefst til þess á málþingi sem er opið öllum áhugasömum á Læknadögum í Hörpu miðvikudaginn 17. janúar. Guðni Th. Jóhannesson forseti Íslands mætir og leggur orð í belg. Guðlaugur Þór Þórðarson umhverfisráðherra flytur ávarp.

Læknarnir Kristín Sigurðardóttir, Una Emilsdóttir og Tekla Hrund Karlsdóttir ræða svo um tengsl, náttúru, heilsu, umhverfið og orkuna sem við öll búum yfir. Henry Alexander Henrysson heimspekingur stýrir þessu opna málþingi Læknadaga. Ógleymanleg stund, fræðandi, skemmtileg og öll velkomin.

Hvar: Silfurbergi B, Hörpu
Hvenær: Miðvikudaginn 17. janúar kl. 20
Nánar: Umhverfismál eru heilbrigðismál?
Umhverfis- og orkumál, grunnur að góðri heilsu
Opið málþing fyrir almenning
Fundarstjóri: Henry Alexander Henrysson, heimspekingur
Opnun: Forseti Íslands Guðni Th. Jóhannesson
Ávarp: Umhverfisráðherra Guðlaugur Þór Þórðarson
Tengsl, náttúra og heilsa: Kristín Sigurðardóttir, slysa- og bráðalæknir
Ísland – best í heimi? Una Emilsdóttir, sérnámslæknir í umhverfislækningum
Í hvað fer þín orka: Tekla Hrund Karlsdóttir, lífsstílslæknir

Aðstandendanámskeið 6-12 barna með ADHD Vor 2024
2024-02-03 09:00 - 16:00 | Háaleitisbraut 13, Háaleitisbraut 13, Reykjavík, Iceland
HlustaFræðslunámskeið fyrir aðstandendur barna með ADHD frá 6-12 ára aldri verður haldið 3. febrúar 2024 í húsakynnum ADHD samtakanna, Háaleitisbraut 13, 4. hæð og í gegnum fjarfundarbúnað.
Námskeið er haldið einn laugardag i senn frá kl. 09:00-16:00. Ath! Boðið er uppá veitingar í hádeginu, ásamt kaffi og með því.
Á námskeiðinu er lögð áhersla á að þátttakendur öðlist góðan skilning á ADHD röskunni og fái einföld og hagnýt ráð við uppeldi barna með ADHD. Námskeiðið hentar því vel fyrir alla nána aðstandendur barna með ADHD, mömmur, pabba, fósturforeldra, stjúpforeldra, ömmur, afa og aðra nákomna. Það er mikill kostur ef allir nánustu aðstandendur geta tekið þátt.
Boðið verður upp á fjarfundarbúnað fyrir þá sem ekki geta mætt á staðinn.
Skipulag og dagskrá 3. febrúar 2024
Kl. 09:00 – 10:00 Hvað er ADHD? Sólveig Ásgrímsdóttir sálfræðingur
Kl. 10:00 – 11:00 ADHD og lyfjamál Tilkynnt síðar
Kl. 11:00 – 11:15 Hlé
Kl. 11:15 – 12:15 ADHD og nám Haukur Örvar Pálmason sálfræðingur
Kl. 12:15 – 13:00 Hádegishlé
Kl. 13.00 – 14.00 ADHD og kvíði Kristín R. Sigurðardóttir sálfræðingur
Kl. 14:00 – 15:00 ADHD og fjölskyldan Dr. Drífa B. Guðmundsdóttir sálfræðingur
Kl. 15:00 – 15:15 Hlé
KL. 15:15 – 16:00 Kynning á Sjónarhól Lára G. Magnúsdóttir þroskaþjálfi
Félagsmenn í ADHD samtökunum fá verulegan afslátt af þátttökugjaldinu, en hægt er að https://www.adhd.is/is/styrkja/gerast-felagsmadur-adhd

Fræðslufundur febrúar - Alzheimersamtökin
2024-02-13 16:30 - 17:30 | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaFyrirlesari er dr. Sigrún Sigurðardóttir, hjúkrunarfræðingur, prófessor við Háskólann á Akureyri er með fyrirlestur um áfall vegna tilkomu heilabilunargreiningar; áskorun fyrir einstaklinginn og aðstandendur. Að greinast með langvinnan og lífsógnandi sjúkdóm getur valdið áfalli og sorg í kjölfarið. Áfallið getur þó komið fyrr, eða þegar einstaklingar áttar sig á því að um langvinnan sjúkdóm geti verið að ræða og fara í gegnum aðdraganda að greiningarferli og í greiningu. Alvarlegar afleiðingar geta komið fram í kjölfar slíkra áfalla, fljótlega eftir eða mörgum árum seinna. Stundum átta aðstandendur sig ekki á alvarleika og algengi slíkra áfalla og afleiðinga. Mikilvægt er að átta sig á því hvað hægt er að gera til að vinna með slík áföll og vinna með sorgina. Aðgangur er ókeypis og öll velkomin. Fyrirlestur verður á staðnum og einnig í beinu streymi á www.alzheimer.is. Upptökur verða aðgengilegar eftir fundinn. Vertu með, þín þátttaka skiptir máli! Hlekkur á beint streymi er að finna hér.

Skatturinn: Vantar þig aðstoð við skattframtalið?
2024-03-06 08:00 - 2024-03-14 17:00
HlustaSkatturinn veitir aðstoð við framtalsgerð einstaklinga í síma 442-1414 en einnig er hægt að senda fyrirspurn á netfangið framtal@skatturinn.is
Framtalsfrestur einstaklinga árið 2024 er frá 1. mars til 14. mars.
Athugið að þjónustufulltrúar Skattsins veita ekki í afgreiðslum.
Leiðbeiningar á PDF vegna skattframtals einstaklinga 2024

EAPN á Íslandi: Fátækt á Fróni [morgunverðarfundur]
2024-03-13 09:00 - 10:30 | Borgarbókasafnið – Grófinni, Tryggvagata15, Reykjavík, 101, Iceland
HlustaEAPN á Íslandi, samtök gegn fátækt, standa fyrir morgunverðarfundi miðvikudaginn 13. mars kl. 9 – 10:30 í Grófinni, Borgarbókasafninu, Tryggvagötu 15.
Dagskrá
» Þorbera Fjölnisdóttir, formaður EAPN á Íslandi, býður fólk velkomið.
» Halldór Sigurður Guðmundsson dósent í félagsráðgjöf við HÍ og Kolbeinn Stefánsson dósent í félagsfræði við HÍ kynna niðurstöður rannsóknar sem þeir unnu fyrir forsætisráðuneytið um fátækt og áætlaðan samfélagslegan kostnað. Auk þess segja þeir frá þeirri vinnu sem framundan er í ráðuneytinu í kjölfar niðurstaðna rannsóknarinnar.
» Hildur Oddsdóttir, stofnandi Hjálparkokka, segir frá hvaða áhrif það hefur á líf fólks og barna þeirra að búa við langvarandi fátækt og kynnir starf Hjálparkokka, samtaka sem m.a. aðstoða foreldra í fátækt við að gefa börnum sínum jólagjafir.
» Pallborð og umræður.
Boðið verður upp á veitingar.

ÖBÍ er eitt aðildarfélaga EAPN á Íslandi.

Kynning á SUM og umhverfisveikindum
2024-03-13 17:00 | Mannréttindahúsið, Sigtún 42, Reykjavík, Iceland
HlustaAðalfundur SUM verður haldinn miðvikudaginn 13. mars kl. 17.00 í húsakynnum ÖBÍ Sigtúni 42, 105 Reykjavík.

Fyrir aðalfund, nánar tiltekið milli kl. 16.00 og 17.00 munu Harpa Fönn og Sylgja Sigurjónsdætur ásamt Teklu Hrund Karlsdóttur vera með kynningu á SUM og umhverfisveikindum og þeim skerðingum sem þeim fylgja, en SUM varð á síðasta ári eitt fjörutíu aðildarfélaga ÖBÍ. Kynningarfundurinn er opinn öllum og flott tækifæri til að kynna sér nýjasta aðildarfélag ÖBÍ.

Erindin verða 3 talsins:
1. Sylgja Dögg, lýðheilsufræðingur og sérfræðingur í hinu byggða umhverfi og áhrifum þess á innivist
2. Tekla Hrund Karlsdóttir, læknir, mun fjalla um umhverfisveikindi (EI, MCS) og veikindi vegna raka og myglu (mold disease)
3. Harpa Fönn Sigurjónsdóttir, forkona SUM, mun segja frá og kynna SUM (Samtök um áhrif umhverfis á heilsu), en aðilar í SUM eru nú 203 talsins, og samtökin voru stofnuð árið 2015

Mannréttindamorgnar - Myndlist og mannréttindi
2024-03-21 09:00 | Mannréttindahúsið, Sigtún 42, Reykjavík, Iceland
HlustaÆsa Sigurjónsdóttir listfræðingur fjallar um myndlist og mannréttindi fimmtudaginn 21. mars í Mannréttindahúsinu klukkan 9.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Æsa er dósent við Háskóla Íslands og vann meðal annars til Fjöruverðlaunanna fyrir bókina Til gagns og fegurðar árið 2009. Þá er hún formaður stjórnar listasafns Háskóla Íslands.

Listasýning Einhverfusamtakanna
2024-04-13 08:00 - 2024-05-14 17:00 | Hamarinn
HlustaÍ aprílmánuði munu Einhverfusamtökin standa fyrir listsýningu í Hamrinum – ungmennahúsi í Hafnarfirði, helgina 13.-14. apríl. Þar mun einhverft listafólk sýna verk sín og flytja tónlist, ljóð o.fl. Þetta er þriðja árið í röð sem við stöndum fyrir slíkri sýningu og hefur mikil ánægja verið með framtakið. Um 300 manns mættu á sýninguna í fyrra.
Bókin „Öðruvísi, ekki síðri“ eftir Chloé Hayden kemur út í íslenskri þýðingu um mánaðarmótin og munum við kynna bókina í Hamrinum helgina 13.-14. apríl. Chloé lýsir bókinni sinni sem því sem hún, þá 13 ára gömul, hefði þurft að fá í hendurnar til að skilja líf sitt og hvað það þýðir að vera einhverf. Er það almennt mat einhverfra sem lesa bókina að þessi lýsing standi undir nafni. Bókin er skýr og skorinorð, skemmtilega skrifuð, og síðast en ekki síst gríðarlega góð handbók um flest ef ekki allt sem snýr að einhverfu. Forlagið gefur bókina út en Einhverfusamtökin og Félags- og vinnumarkaðsráðuneytið kosta þýðinguna.

Ráðstefna Fjölmenntar: Nám fyrir öll - hvað er að frétta?
2024-04-19 13:00 - 16:00 | Icelandair Hótel Reykjavík Natura, Nauthólsvegur 42, Reykjavík, Iceland
HlustaRáðstefna Fjölmenntar um menntunartækifæri fatlaðs fólks verður haldin föstudaginn 19. apríl 2024 kl. 13:00- til 16:00 á Hótel Natura, Nauthólsvegi 52.
Táknmálstúlkur og rittúlkur túlka ráðstefnuna. Sjá dagskrá og nánari upplýsingar á Nám fyrir öll – hvað er að frétta? Ráðstefna (fjolmennt.is)

Mannréttindamorgnar - Hönnun og mannréttindi
2024-04-23 10:00 - 11:00 | Mannréttindahúsið, Sigtún 42, Reykjavík, Iceland
HlustaAnna María Bogadóttir, arkitekt og menningarfræðingur, fjallar um hönnun og mannréttindi þriðjudaginn 23. apríl í Mannréttindahúsinu klukkan 10.
Fyrirlesturinn er hluti af viðburðaröð sem við köllum Mannréttindamorgna og bjóðum við öll velkomin í hús.
Anna María er dósent í arkitektúr við Listaháskóla Íslands og stofnandi ÚRBANISTAN, sem veitir ráðgjöf, stundar rannsóknir, setur upp sýningar og kemur að hugmyndafræði og úrslausnum fjölbreyttra verkefna á sviði arkitektúrs, skipulags og varðveislu.

Geðheilsa á Íslandi: Horft til framtíðar um öxl [Geðhjálp]
2024-04-23 20:00 - 22:00 | Hlutverkasetur, Borgartún 1, Reykjavík, 105
HlustaHéðinn Unnsteinsson, stefnumótunarsérfræðingur og fyrrverandi formaður Geðhjálpar heldur erindið Geðheilsa á Íslandi: Horft til framtíðar um öxl, þriðjudaginn 23. apríl 2024 klukkan 20:00 í sal Hlutaverkaseturs í Borgartúni 1, 105 Reykjavík.
Beint streymi á Facebook síðu Geðhjálpar
Boðið verður upp á kaffi og spjall að fyrirlestrunum loknum.

Kynheilbrigði og fjölbreyttur taugaþroski: Mætum ólíkum þörfum frá bernsku til fullorðinsára [RGR]
2024-05-02 16:00 - 2024-05-03 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaHin árlega vorráðstefna Ráðgjafar- og greiningarstöðvar verður haldin á Hilton Reykjavík Nordica og í streymi 2. og 3. maí 2024. Yfirskrift ráðstefnunnar í ár er Kynheilbrigði og fjölbreyttur taugaþroski – Mætum ólíkum þörfum frá bernsku til fullorðinsára.
Á ráðstefnunni verður lögð áhersla á mikilvægi þess að huga að ólíkum þörfum hvað kynheilbrigði varðar til að mæta betur börnum með fjölbreyttan taugaþroska, allt frá fyrstu aldursárum yfir á fullorðinsaldur. Sjónum verður beint að stöðu og þjónustu í þessum málaflokki sem og kennslu og fræðslu um kynheilbrigði fyrir börn og ungmenni sem læra eftir óhefðbundnum leiðum og þurfa aðlögun í kennslu um kynheilbrigði.
Sjá nánar: Vorráðstefna Ráðgjafar- og greiningarstöðvar 2024 (rgr.is)

Aðalfundur Tourette-samtakanna
2024-05-23 17:00 | Mannréttindahúsið, Sigtún 42, Reykjavík, Iceland
HlustaAðalfundur Tourette-samtakanna á Íslandi verður haldinn fimmtudaginn 23. maí klukkan 17:00 í Mannréttindahúsinu, Sigtúni 42 í Reykjavík, þar sem Tourette-samtökin eru með skrifstofu.
Dagskrá aðalfundar er:

Setning
Skýrsla stjórnar
Reikningar lagðir fram til samþykktar
Félagsgjald komandi almanaksárs ákveðið
Kosning stjórnar
Kosning skoðunarmanns og annars til vara
Önnur mál

Í ár er kosið um tvö sæti í stjórn samtakanna, en formaður var sérstaklega kjörinn til tveggja ára á fundinum í fyrra. Hægt er að gefa kost á sér í stjórn á fundinum.
Engar tillögur að lagabreytingum hafa borist og því eru þær ekki sérstaklega á dagskrá enda þurfa þær að berast 3 vikum fyrir aðalfund.
Boðið verður upp á léttar veitingar.

Kynjaþing 2024
2024-05-25 12:00 - 18:00 | Fjölbrautarskólinn við Ármúla, Ármúla 12, Reykjavík, 105, Iceland
HlustaKynjaþing er er nú haldið í sjötta sinn. Þingið er lýðræðislegur og feminískur vettvangur sem Kvenréttindafélag Íslands skapar fyrir almenning, félagasamtök og hópa sem vinna að jafnréttismálum í víðum skilningi. Dagskrá þingsins er skipulögð af þátttakendum þingsins þar sem markmiðið er að auka samræður milli okkar sem er annt um jafnrétti í heiminum og gefa almenningi tækifæri til að kynnast því helsta sem er að gerast í femíniskri umræðu.
Dagskrá:
12.00 Kvenforseti – pallborð frambjóðenda
13.00 Hvernig kona má ég vera?
14.00 Tvöföld jaðarsetning – staða mæðra fatlaðra
barna
15.00 Staða kvenréttinda og jafnréttis á hernumdu
svæðunum í Palestínu
16.00 Pallborð stjórnmálakvenna
13.00 Hænan og eggið – samspil jafnréttis og
kynbundins ofbeldis
14.00 BRSB
15.00 ÖBÍ
13.00 Veruleiki unglinga og kynjafræði sem skyldufag
14.00 Verkalýðshreyfingin sameinuð gegn
kynferðislegri áreitni
15.00 Listin og baráttan gegn ofbeldi
Að dagskrá lokinni verður boðið upp á léttar veitingar
Allar nánari upplýsingar er að finna á
www.kvenrettindafelag.is/kynjathing-25-mai-2024/

Réttindi eldra fólks: Mannréttindastofnun Háskóla Íslands
2024-05-31 12:00 - 13:00 | Þjóðminjasafnið
HlustaÞriðja hádegismálþing Mannréttindaskrifstofu Íslands á árinu verður haldið föstudaginn 31. maí klukkan 12:00-13:00 í Fyrirlestrasal Þjóðminjasafnsins. Þetta málþing, sem ber heitið „Réttindi eldra fólks“, er haldið í samstarfi við Mannréttindastofnun Háskóla Íslands. Á málþinginu munu Sigrún Huld Þorgrímsdóttir, sérfræðingur í öldrunarhjúkrun, og Brynhildur G. Flóvenz, formaður stjórnar Mannréttindastofnunar Háskóla Íslands, flytja erindi um mikilvægi og áskoranir réttinda eldri borgara. Margrét Steinarsdóttir framkvæmdastýra Mannréttindaskrifstofu Íslands mun stýra málþinginu og umræðum.
Dagskrá

Sigrún Huld Þorgrímsdóttir, sérfræðingur í öldrunarhjúkrun

„Mannréttindi veikra aldraðra “

Brynhildur G. Flóvenz, formaður stjórnar Mannréttindastofnunar Háskóla Íslands

„Persónufrelsi og sjálfsákvörðunarréttur eldra fólks“

Umræður og spurningar úr sal

Málþingið er opið öllum og við hvetjum alla áhugasama um réttindi og velferð eldri borgara til að mæta – unga sem aldna! Aðgengi að Fyrirlestrasalnum er gott og viðburðurinn verður tekinn upp og síðar gerður aðgengilegur á vefsíðu og facebooksíðu Mannréttindaskrifstofunnar.

Skiptir framtíðin máli? Samtal um sáttmála framtíðarinnar
2024-06-06 17:00 - 19:00 | Mannréttindahúsið, Sigtún 42, Reykjavík, Iceland
HlustaFélag Sameinuðu þjóðanna á Íslandi í samstarfi við utanríkisráðuneytið, forsætisráðuneytið, Barna- og ungmennaráð heimsmarkmiða SÞ, Landssamband ungmennafélaga og Höfða friðarsetur Reykjavíkurborgar og Háskóla Íslands boðar til samtals um Sáttmála framtíðarinnar fimmtudaginn 6. júní frá klukkan 17:00- 19:00 í Mannréttindahúsinu.

Dagana 22.-23. September nk. verður Leiðtogafundur um framtíðina (e. Summit of the Future) haldinn í höfuðstöðvum Sameinuðu þjóðanna í New York þar sem leiðtogar heimsins koma saman til að samþykkja nýtt alþjóðlegt samkomulag um hvernig við bætum samtíð okkar og tryggjum gæfuríkari framtíð. Hið nýja samkomulag, Sáttmáli framtíðarinnar (e. Pact for the Future) er einstakt tækifæri til að endurheimta það traust sem hefur glatast og sýna fram á að með alþjóðlegri samvinnu sé hægt að takast á við þær sameiginlegu áskoranir sem heimurinn stendur frammi fyrir.

Á þessum samtalsfundi verða drög sáttmálans kynnt og þemu hans rædd í umræðuhópum. Viðburðinum er þannig ætlað að auka þekkingu á málefnum Leiðtogafundarins og um Sáttmála framtíðarinnar, stuðla að áhugaverðum umræðum sem virkja þátttöku ungs fólks og borgarasamfélagsins og valdefla þessa hópa í málefnum sem þau varðar.

Listahátíð: Dúettar
2024-06-09 20:00 - 21:30 | Borgarleikhúsið, Listabraut 3, Reykjavík, 103, Iceland
HlustaDúettar í Borgarleikhúsinu laugardagskvöldið 9. júní kl. 2o:00
Ólík danspör stíga á svið og bjóða okkur í dansferðalag. Vinir, mæðgin, systkini, samstarfskonur … þau bindast ólíkum böndum en eiga það sameiginlegt að elska tónlist og dans. Þau fara með okkur aftur í tímann á djammið þar sem þau kynntust, birta okkur ævintýraheim, bjóða okkur inn í stemninguna þegar þau dansa í eldhúsinu á kvöldin. Þau flytja fyrir okkur dansinn sem þau eiga saman.
Fólk sem lifir af örorkulífeyri fær 25% afslátt á sýninguna. Borgarleikhús – Dúettar – Listahátíð í Reykjavík – Velja miða (tix.is)
Dansarar: Arngunnur Hinriksdóttir & Garðar Hinriksson, Helga Rakel Rafnsdóttir & Viktoría Blöndal, Juulius Vaiksoo & Ólafur Snævar Aðalsteinsson, Atli Már Indriðason & Ragna Sigríður Ragnarsdóttir, Bára Halldórsdóttir & Friðrik Agni Árnason, Þorbera Fjölnisdóttir & Hrafnkell Karlsson, Sigurður Valur Sigurðsson & Rósa Ragnarsdóttir
Samstarfsaðili: List án landamæra
Sjá nánar: Dúettar | Listahátíð í Reykjavík (listahatid.is)

Ráðstefna MND á Íslandi
2024-06-21 09:00 - 16:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaMND á Íslandi býður til ráðstefnu á alþjóðadegi MND, föstudaginn 21. júní nk., kl. 9:00-16:00, á Hilton Reykjavík Nordica
Yfirskrift ráðstefnunnar er Women in Science and Sensitive Communication.
Ráðstefnan fer fram á ensku en verður rittúlkuð yfir á íslensku jafnóðum.
Eliza Reid, forsetafrú og Halla Tómasdóttir, nýkjörinn forseti, ávarpa ráðstefnuna í myndböndum. Fyrirlesarar ráðstefnunnar eru öll sérfróð um MND, ýmist í gegnum störf sín eða persónulega reynslu af sjúkdómnum. Þau fara með okkur í gegnum það sem er helst á baugi í tengslum við MND í heiminum í dag, bæði í fræðunum og mannlega þættinum.
Undir lok ráðstefnunnar bjóðum við svo í bíó en þá fer fram Íslandsfrumsýning á teiknuðu stuttmyndinni LUKi and the Lights, sem hefur hlotið mikið lof erlendis. Stuttmyndin útskýrir á myndrænan hátt hvaða áhrif MND hefur. Eftir sýningu verður boðið upp á spurt og svarað með aðstandendum myndarinnar.
Ráðstefnustjóri verður Eva Þengilsdóttir, framkvæmdastjóri ÖBÍ. Nánari upplýsingar og dagskrá: Alþjóðadagur MND – minnum á skráningu og dagskráin mætt! – MND
Aðgangur er með öllu ókeypis og heimill öllum áhugasömum en skráning er nauðsynleg þar sem húsrúm er takmarkað. Boðið verður upp á morgunhressingu í upphafi, léttan hádegisverð og að sjálfsögðu popp og kók með bíósýningunni síðdegis.
Hægt er að skrá sig til þátttöku í síðasta lagi fimmtudaginn 20. júní, svo framarlega sem húsrúm leyfir. Skráning fer fram í gegnum þennan hlekk: MND á Íslandi – skráning á ráðstefnu / MND Iceland – registration form (google.com)

Geðsveiflan 2024
2024-06-21 12:00 - 2024-06-22 12:00
HlustaGeðsveiflan 2024 mun fara fram 21. júní næstkomandi, en um er að ræða viðburð til styrktar Geðhjálpar þar sem markmiðið er að vekja athygli á geðheilbrigði og mikilvægi þess að stunda íþróttir, útivist og bæta félagslega heilsu.
Guðmundur Hafþórsson mun spila golf í 24 tíma á Urriðavelli, og munu einstaklingar og fyrirtæki hafa tækifæri á að taka þátt í þessum frábæra viðburði (litla móti). Golfklúbburinn Oddur og Golfsamband Íslands hafa tekið höndum saman með Guðmundi í að gera þennan viðburð að veruleika.
Sjá nánari upplýsingar: Geðsveiflan 2024 til styrktar Geðhjálpar – Geðhjálp (gedhjalp.is)

Norræna húsið: ókeypis tónleikar á sunnudögum í sumar
2024-06-23 15:00 - 2024-08-04 17:00 | Norræna húsið, Sæmundargötu 11, Reykjavík, 102, Iceland
HlustaSumartónleikaröð Norræna hússins nýtur ávalt mikilla vinsælda og nú er dagskrá sumarsins farin að taka á sig mynd.
Frá sunnudeginum 23. júní til 4. ágúst 2024 er ókeypis inn á tónleikana sem haldnir eru í gróðurhúsi Norræna hússins.
Sjá dagskrá og nánari upplýsingar: PIKKNIKK: ókeypis tónleikar á sunnudögum í sumar! | Norræna Húsið (nordichouse.is)

Fjölskyldufjör: Sjóminjasafnið - Reykjavík Maritime Museum
2024-06-24 11:00 - 14:00 | Gerðuberg, Gerðuberg 3-5, Reykjavík, 111, Iceland
HlustaEAPN á Íslandi og TINNA – Virknihús, bjóða upp á Fjölskyldufjör, samveru með börnum, alla mánudaga í sumar, frá 10. júní til 19. ágúst 2024.
» Mæting í Fjölskyldumiðstöðina í Gerðubergi 3-5 kl. 11.00 (mánudagur).
» Boðið upp á brauð og drykki áður en farið verður með strætó á áfangastað.
» Engin skráning og kostar ekkert. Öll velkomin.
EAPN Iceland and TINNA – Virknihús, offers family fun with children. We start on 10th of june and end the 19th of august.
» Attendance in Gerðuberg 3-5 every monday´s at 11.00.
» Bread and drinks before we go with the public bus to the destination.
» No registration and free of charge.

Einnig verður opið hús, brauð og drykkir og spjall við félagsráðgjafa í opnum tíma alla miðvikudaga í sumar milli kl. 10.00 – 14.00 í Gerðubergi 3-5.
We also offer bread, drinks and chat with social worker in open hours every Wednesday‘s between 10.00 – 14.00 in Gerðuberg 3-5.

Fjölskyldumiðstöðin í Gerðubergi | Reykjavík | Facebook
